Riep (Gemeen Snevern)

Riep () is en lütten Oort in de Gemeen Snevern in’n Landkreis Heidkreis, Neddersassen. Binnen de Gemeen höört de Oort to de polietsche Oortschop Lünzen.

 Geografie 

De Oort liggt in de Lümbörger Heid an’t Över von de Veers.

De Naveröörd sünd Grotenwe-Siedlung in’n Noorden, Grotenwe un Schultenwe in’n Noordoosten, Lünzen mit Lünzmöhl in’n Oosten, Grauen in’n Süüdoosten, Nersum in’n Süden, Hemslingen in’n Süüdwesten, Deepen in’n Westen un Riepermoor in’n Noordwesten.

 Historie 

 Verwaltungsgeschicht 

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Lünzen in’n Kanton Töst höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Lauenbrüch in’n Kanton Töst.

De Oort hett vör 1852 to de Amtsvaagdie Snevern in dat Amt Rodenborg tohöört, denn von 1852 bet 1859 to dat Amt Snevern un von 1859 bet 1885 to dat Amt Soltau. Na 1885 weer dat in’n Kreis Soltau. 1977 is dat Deel von’n Landkreis Soltau-Fambossel worrn, de 2011 den Naam Landkreis Heidkreis kregen hett.

De Oort höört von öllers bi de Gemeen Lünzen mit bi, de an’n 1. März 1974 mit de Gemeenreform in Neddersassen Deel von de Gemeen Snevern worrn is. Sietdem höört Riep binnen de Gemeen to de Oortschop Lünzen, de en egen Oortsvörsteiher hett.

 Inwahnertall 

 Religion 

Riep is evangeelsch-luthersch präägt un höört to dat Kaspel von de Peter-un-Paul-Kark in Snevern.

För de Kathoolschen is de St.-Ansgar-Kark in Snevern tostännig, de siet 1. November 2006 to de St.-Maria-Karkengemeen in Soltau tohöört. De St.-Ansgar-Kark is 1963 boot un an’n 1. Januar 1964 egenstännige Karkengemeen worrn. Vörher is dat Rebeed ok al von de St.-Maria-Kark in Soltau betreut worrn.

De Doden warrt op’n Karkhoff Lünzen begraven.

 Weertschop un Infrastruktur 

För Riep is de freewillige Füürwehr Lünzen mit tostännig.

 Verkehr 

De eenzige Weg ut Riep rut geiht in’n Oosten na Lünzen. Dor is de Straat anbunnen an de Kreisstraat 29, de in’n Noorden na Schultenwe un Grotenwe an de K 30 ran geiht. Tosätzlich gaht von Lünzen de K 37 in’n Noordwesten na Oostervees un de Landsstraat 170 in’n Süüdwesten över Grauen na Hemslingen an de Bundsstraat 71 un in’n Oosten över Zoarn na Snevern.

De nächste Autobahn is de Autobahn 7 (Afsnidd Hamborg–Hannover). De Opfohrt 43a Snevern liggt so 24 Kilometer in’n Oosten von Riep an de B 3.

De nächste Bahnhoff is so bi teihn Kilometer wied weg in’n Oosten de Bahnhoff Snevern an de Heidbahn.

 Scholen 

De Kinner gaht na de Grundschool Lünzen.

 Footnoten 

Kategorie:Oort
Kategorie:Landkreis Heidkreis